Det gik værst ud over laden, da der mandag aften klokken 19.40 opstod brand på en gård på Skivevej i Øls, uden for Hobro. Noget af halmen i laden var begyndt at brænde, og ilden bredte sig hurtigt. - Ilden er så voldsom, at den brænder igennem taget, så der opstår stor materiale skade. Vi ved endnu ikke, hvordan branden er opstået, men det vil vores undersøgelser i morgen forhåbentlig vise, siger vagtchef ved Nordjyllands Politi, Poul Badsberg. Brandfolkene på stedet fik ilden under kontrol, inden den bredte sig til de øvrige bygninger. Ifølge vagtchefen var gårdens beboere hjemme, da branden opstod, men de kom intet til. Heller ikke gårdens kreaturer var i fare. Branden er nu slukket fuldt ud.

Referat:
Laden er totalt nedbrændt - dog kom hverken mennesker eller dyr til skade.